CELEX: C2006/326/12
Language: el
Date: 2006-12-30 00:00:00
Title: Υπόθεση C-513/04: Απόφαση του Δικαστηρίου (τμήμα μείζονος συνθέσεως) της 14ης Νοεμβρίου 2006 (αίτηση του Rechtbank van eerste aanleg te Gent, Βέλγιο, για την έκδοση προδικαστικής αποφάσεως) — Mark Kerckhaert, Bernadette Morres κατά Belgische Staat (Φόρος εισοδήματος — Μερίσματα — Φορολογική επιβάρυνση των μερισμάτων από συμμετοχές σε εταιρίες εγκατεστημένες σε άλλο κράτος μέλος — Έλλειψη δυνατότητας συμψηφισμού, στο κράτος εγκατάστασης, του φόρου εισοδήματος που παρακρατήθηκε στην πηγή σε άλλο κράτος μέλος)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/6
            
         Απόφαση του Δικαστηρίου (τμήμα μείζονος συνθέσεως) της 14ης Νοεμβρίου 2006 (αίτηση του Rechtbank van eerste aanleg te Gent, Βέλγιο, για την έκδοση προδικαστικής αποφάσεως) — Mark Kerckhaert, Bernadette Morres κατά Belgische Staat
   (Υπόθεση C-513/04) (1)
   
   (Φόρος εισοδήματος - Μερίσματα - Φορολογική επιβάρυνση των μερισμάτων από συμμετοχές σε εταιρίες εγκατεστημένες σε άλλο κράτος μέλος - Έλλειψη δυνατότητας συμψηφισμού, στο κράτος εγκατάστασης, του φόρου εισοδήματος που παρακρατήθηκε στην πηγή σε άλλο κράτος μέλος)
   (2006/C 326/12)
   Γλώσσα διαδικασίας: η ολλανδική
   Αιτούν δικαστήριο
   Rechtbank van eerste aanleg te Gent
   Διάδικοι στην υπόθεση της κύριας δίκης
   
      Προσφεύγοντες: Mark Kerckhaert, Bernadette Morres
   
      Καθού: Belgische Staat
   Αντικείμενο της υποθέσεως
   Αίτηση για την έκδοση προδικαστικής αποφάσεως — Rechtbank van eerste aanleg te Gent — Ερμηνεία του άρθρου 56, παράγραφος 1, ΕΚ — Απαγόρευση απορρέουσα από εθνική διάταξη στον τομέα της φορολογίας εισοδήματος — Ημεδαπά και αλλοδαπά μερίσματα — Ομοιόμορφη επιβολή φόρου — Μεγαλύτερη φορολογική επιβάρυνση όσον αφορά τα μερίσματα μετοχών εταιριών εγκατεστημένων σε άλλο κράτος μέλος — Φορολόγηση στην πηγή — Δεν λαμβάνεται υπόψη — Ελεύθερη κυκλοφορία των κεφαλαίων — Δυσμενής διάκριση
   Διατακτικό της αποφάσεως
   Το άρθρο 73 B, παράγραφος 1, της Συνθήκης ΕΚ (νυν άρθρο 56, παράγραφος 1, ΕΚ), δεν απαγορεύει νομοθεσία κράτους μέλους, όπως η φορολογική νομοθεσία του Βελγίου, δυνάμει της οποίας πλήττονται με ενιαίο συντελεστή φόρου εισοδήματος τα μερίσματα από μετοχές εταιριών εγκατεστημένων είτε σε αυτό το κράτος μέλος είτε σε άλλο, χωρίς να προβλέπεται δυνατότητα συμψηφισμού του παρακρατηθέντος στο άλλο κράτος μέλος φόρου.
   
      (1)  ΕΕ C 57 της 5.3.2005.